stanford-oval/wikipedia huggingface dataset:
הקאן פידאן
בפוליטיקה > שר החוץ של טורקיה

מעט לפני מלחמת חרבות ברזל, נפגש עם שר החוץ הישראלי אלי כהן והתייחס לתוכנית ביידן למסדרון יבשתי בין הודו לאירופה, באמרו כי "באזורנו, הפעלה יעילה וארוכת טווח של מסדרונות תחבורה ואנרגיה היא בלתי אפשרית ללא מעורבות טורקיה". כמו כן, באותו החודש פגש את ראש הממשלה בנימין נתניהו בפגישתו הרשמית עם הנשיא ארדואן בניו-יורק.
במהלך מלחמת חרבות ברזל, סיפק פידאן באופן קבוע התבטאויות קשות ביותר נגד ישראל. כחודש לאחר פרוץ המלחמה איים בניתוק היחסים הדיפלומטיים עם ישראל. עם תחילת המלחמה הובילה טורקיה אמברגו סחר על ישראל. באפריל 2024 אמר כי "לראשונה בהיסטוריה, כל העולם מגנה את ישראל" וכן נפגש עם אסמאעיל הניה ובכירי חמאס נוספים (פידאן גם נכח בהמשך בהלוויית הנייה בקטאר). במאי הודיע על הצטרפות טורקיה לתלונת דרום-אפריקה נגד ישראל בבית הדין בהאג והאשים את ישראל כי היא "הורגת ילדים פלסטינים במיטתם. באוגוסט חיזק את הטענות המאשימות את ישראל בחתירה לשינוי הסטטוס קוו במקומות הקדושים ובירושלים. פידאן השווה בין ישראל לגרמניה הנאצית מספר פעמים במהלך המלחמה. הוא השווה בין מצב האזרחים בעזה למצב היהודים במחנות הריכוז, והשווה בין ראש-הממשלה בנימין נתניהו לאדולף היטלר.
במישור הדיפלומטי, הוביל פידאן קו המגן על ארגון הטרור חמאס בזירה הבינלאומית. הוא התבטא מספר פעמים בדבר היותו ארגון התנגדות לגיטימי ולא ארגון טרור, ואף פעל על מנת לשכנע בכך מדינות בעולם. כמו כן אמר כי טורקיה מתייחסת לחמאס כמפלגה פוליטית בתוך "מערכת המדינה הפלסטינית".
בדצמבר 2024 הפילו המורדים בסוריה את משטר אסד. מיד עם הקמת הממשל החדש בהובלת ארגון הטרור היאת תחריר א-שאם, פעל פידאן כדי לספק לו גב דיפלומטי ולגיטימציה בינלאומית. ב-22 בדצמבר היה פידאן בין שרי החוץ הראשונים בעולם שביקרו בסוריה החדשה, דבר הביטא את מעורבותו הגדולה בהתפתחויות, זאת כשבוע לאחר פתיחת השגרירות הטורקית בדמשק. ב-15 בינואר אירח את שר החוץ הסורי אסעד א-שיבאני לביקור גומלין באנקרה.
במקביל ובהקשר לכך, חלה התדרדרות ביחסים של טורקיה עם איראן. פידאן האשים את איראן שהובילה "אסטרטגיה כושלת במזרח-התיכון". מנגד, האשימה איראן את טורקיה ב"העלמת עין מהידיים האמריקניות והישראליות הסודיות המסתתרות בהתפתחויות באזור". בנוסף זומנו השגרירים בשתי המדינות לשיחות נזיפה.
חיים אישיים

פידאן נשוי ואב ל-3 ילדים.
הערות שוליים

↑  Turkey’s ‘secret-keeper’, www.aljazeera.com (באנגלית)
↑  Who is Hakan Fidan, Turkey’s new foreign minister with spy powers? - Al-Monitor: Independent, trusted coverage of the Middle East, www.al-monitor.com, ‏2023-06-04 (באנגלית)
1 2 3 4 5 6  דין שמואל אלמס, ‏שונא ישראל או פוליטיקאי פרגמטי: הבכיר הטורקי שעשוי לרשת את ארדואן, באתר גלובס, 31 באוגוסט 2024
↑  Mike Szymanski, Hakan Fidan - Erdoğans Mann für Geheimnisse, Süddeutsche.de, ‏2017-03-31 (בגרמנית)
↑  Peters, Dominik; Popp, Maximilian; Sydow, Christoph (2018-11-11). "Jamal Khashoggi: Der Mann, der alles über Khashoggis Sterben weiß". Der Spiegel (בגרמנית). ISSN 2195-1349. נבדק ב-2023-09-12.
↑  "Bespitzelung von Gülen-Anhängern: Türkische Spionage ist ein Fall für die Justiz". Der Tagesspiegel Online (בגרמנית). ISSN 1865-2263. נבדק ב-2023-09-12.
↑  זעם באנקרה: הפרסום - ניסיון לנטרל הטורקים, באתר ynet, 17 באוקטובר 2013 (הדיווח המקורי בוושינגטון פוסט)
1 2  איתמר אייכנר, ארדואן הדיח את ראש הביון שהקשה המו"מ עם ישראל, באתר ynet, 3 ביוני 2016
↑  ראש המוסד נפגש עם ראש המודיעין הטורקי, הורייט, 12 ביוני 2013 (באנגלית)
↑  Campbell, Duvar, Oxford University Press, 2011-10-31, Benezit Dictionary of Artists
↑  ממשיכים לחמם את היחסים עם טורקיה, באתר פספורטניוז, ‏2023-09-22
↑  WGN-bot, אנקרה: בדקנו את ניתוק היחסים עם ישראל | webangah news hub, באתר webangah | עִברִית, ‏2023-11-19
↑  דין שמואל אלמס, ‏לראשונה: שר החוץ הטורקי באיום ישיר על ישראל, באתר גלובס, 8 באפריל 2024
1 2  ליאור בן ארי, עינב חלבי, הנייה וארדואן נפגשו באיסטנבול; שר החוץ הטורקי: חמאס מסכים למדינה בגבולות 67', באתר ynet, 20 באפריל 2024
↑  טורקיה החליטה להצטרף לתביעה של דרום אפריקה נגד ישראל בהאג, באתר מעריב אונליין, 1 במאי 2024
1 2 3  השווה את העזתים ליהודים במחנות ריכוז וטען: "אי אפשר לקרוא לחמאס ארגון טרור", באתר ‏מאקו‏, 14 במאי 2024
↑  איתמר אייכנר, הודעה טורקית חריפה נגד בן גביר, שר החוץ האירופי מקדם סנקציות עליו ועל סמוטריץ', באתר ynet, 27 באוגוסט 2024
↑  JNS, שר החוץ הטורקי: כמו הנאצים, מי שמנסה להשמיד את הפלסטינים יישא באחריות, באתר מקור ראשון, ‏29/07/2024
↑  Prof Efrat Aviv, כשטורקיה תתחיל לשלם, באתר מרכז בגין-סאדאת למחקרים אסטרטגיים, ‏2023-12-24
↑  Turkey's top diplomat meets Syria's new leader in Damascus, Jordan Times, ‏2024-12-22 (באנגלית)
↑  Hakan Fidan: A stable Syria is key to a stable region, en.majalla.com (באנגלית)
↑  הציר ממשיך להתפורר: איראן בהאשמה דרמטית נגד טורקיה, באתר "סרוגים", 4 במרץ 2025
| --- | --- |
בקרת זהויות :  PLWABN: 9811724187305606  GND: 1205575278  VIAF: 4840158309842106690003   WorldCat (עם VIAF): 4840158309842106690003
סולם ורנייה

הדגמה של מדידה באמצעות סולם ורנייה
סולם ורנייה או סקאלת ורנייה או נוניוס היא שיטה לסימון שנתות על גבי מכשיר מדידה, באופן המאפשר שיפור משמעותי של דיוק קריאת המדידה ללא אמצעי עזר נוספים. השיטה מיושמת במכשירי מדידה מכניים כגון קליברים, מיקרומטרים, מדי זווית ועוד.
קריאת המדידה בשיטת ורנייה נעשית באמצעות אינטרפולציה מכנית בין שתי מערכות של שנתות - מערכת הראשית, הכוללת שנתות במרחקים של יחידות "רגילות" (למשל מילימטרים שלמים), ומערכת שנתות משנית בה קבועים מרחקים קטנים יותר בין השנתות. יחס המרחקים בין השנתות במערכת המשנית קובע את רמת הדיוק הסופי של הקריאה.
בקריאת תוצאות של מדידה, המערכת הראשית מורה על תוצאת המדידה בקירוב הראשון האפשרי של מערכת השנתות. הקריאה המשולבת מתקבלת חזותית, מזיהוי השנת בסולם המשני המתאים באופן המדויק ביותר לשנת (כלשהו) בסולם הראשי.
ככל שיחס קנה מידה בין שני הסולמות (המכונה קבוע ורנייה) גבוה יותר, ניתן להגיע לדיוק גבוה יותר של קריאת המדידה, בשל הפחתה של חדות הראייה הנדרשת.
השיטה משמשת במכשירים מכניים. מכשירי מדידה אופטיים העושים שימוש באמצעי מדידה כקרני לייזר מאפשרים רמת דיוק דומה ואף גבוהה יותר.
מכשיר המדידה הראשון עם קנה מידה משני להגדלת דיוק המדידה הומצא בשנת 1631 על ידי המתמטיקאי הצרפתי פייר ורנייה (אנ')(1580–1637). השימוש בו תואר בפירוט על ידי המתמטיקאי וההיסטוריון ג'ון בארו (אנ') ב-"Navigatio Britannica"‏ (1750). במקור, השיטה פותחה עבור מכשירים למדידת זווית כגון רביעים.
הערות שוליים

↑  Pierre Vernier, La Construction, l'usage et les propriétez du quadrant nouveau de mathematique, Fr. Vivien., 1631. (בצרפתית)
↑  https://books.google.co.il/books?id=u5CBsgTxtIMC&pg=PA140&redir_esc=y#v=onepage&q&f=false
אמיר כהן

| --- | --- |
כהן, ספטמבר 2023
כהן, ספטמבר 2023
 לידה:  1970 (בן 55 בערך) טבריה, ישראל
 מדינה:  ישראל ישראל
 השכלה:  המכללה לביטחון לאומי 
 השתייכות:   משטרת ישראל
 דרגה:   ניצב
 תפקידים בשירות
 מפקד גדוד במג"ב עוטף ירושלים  ראש מחלקת מבצעים של משמר הגבול  מפקד מרחב נתב"ג  סגן ראש אגף ההדרכה   מפקד משמר הגבול   מפקד מחוז דרום
 עיטורים
 מדליק משואה (2024) 
 
אמיר כהן (נולד ב-1970) הוא קצין משטרה בדרגת ניצב, כיהן כמפקד משמר הגבול ומפקד מחוז דרום במהלך מלחמת חרבות ברזל.
ביוגרפיה

כהן גדל בשיכון ד' בטבריה. ב-1988 התגייס לשירות חובה במשמר הגבול. פיקד על יחידת אלון במג"ב צפון והוביל מבצע שהביא לחשיפת חוליית הטרור שביצעה את רצח אולג שייחט ופיגועים נוספים. פיקד על מתקן ביטחוני (מתקן 302) באבטחת משמר הגבול, אחר כך שימש מפקד פלוגה מ"א (יסמ"ג יהודה) במג"ב איו"ש. בתפקידיו הבאים שימש מפקד גדוד במג"ב עוטף ירושלים, סגן מפקד מג"ב צפון וקצין המבצעים של משמר הגבול. בספטמבר 2015 מונה למפקד מרחב נתב"ג וב-2018 מונה לסגן ראש אגף ההדרכה.
בפברואר 2021 מונה למפקד מג"ב בדרגת ניצב. ביוני 2023 נקבע כי בתפקידו הבא יכהן כמפקד מחוז דרום. כהן התגורר עם משפחתו במנחמיה, אך בשנת 2023 העתיק את מקום מגוריו לעיר שדרות, עם מינויו למפקד מחוז דרום במשטרה.
ביוגרפיה > מלחמת חרבות ברזל

ב-7 באוקטובר 2023 היה כהן בין הראשונים להגיב על מתקפת הפתע של חמאס על ישראל. הוא התעורר מרעש האזעקות והרקטות ולאחר שיחה עם תושב כפר עזה, הבין שההפגזות הן פעולת הסחה. בשעה 6:41 הכריז כהן על "פרש פלשת", קוד להקפצת כוחות המשטרה והצבא בעקבות חדירת מחבלים ואירוע רב-זירתי. כהן פיקד והשתתף בקרב על תחנת המשטרה בשדרות. בקרב זה הוא נפגע מרסיס בעין ושני כדורים בגבו, אך המשיך להילחם. לאחר הגעה של כוחות ימ"מ ואחרים, כהן נסע פצוע לטפל באירוע בני הערובה באופקים, ולאחר מכן שב לשדרות והורה על הריסת תחנת המשטרה על המחבלים.
כהן פיקד על כוחות המשטרה בזירות לחימה רבות שיצרו קו הגנה ובלמו את התפשטות הטבח ליישובים וערים נוספים במרכז וצפון הארץ ובכך נמנע אסון גדול יותר. בעקבות זאת, נבחר להשיא משואה ביום העצמאות ה-76.
כהן בעל תואר ראשון במדעי החברה, תואר שני במנהל עסקים ובוגר המכללה לביטחון לאומי.
הערות שוליים

1 2 3  כוכב הצפון גיליון 2466
↑  סבב מינויים בסגל הפיקוד הבכיר של משטרת ישראל, באתר השירותים והמידע הממשלתי, 18 בינואר 2021
↑  "נשמור על דמותו הערכית של מג"ב ונטייב את השירות לאזרח", אתר משטרת ישראל, 23 בפברואר 2021
1 2  אברהם אליצור, משיא המשואה אמיר כהן: הניצב שנפצע בקרב בשדרות והמשיך להילחם, באתר www.makorrishon.co.il, ‏8 במאי 2024
1 2 3  יניר יגנה‏, הלחימה, הפציעה וההוקרה: מפקד מחוז דרום במשטרה מבקש לא לקרוא לו גיבור, באתר וואלה, 20 באוקטובר 2023
↑  מאיר תורג'מן, מפקד המחוז עבר לשדרות רק חודש לפני הטבח, נפצע מירי - אך המשיך להילחם: "ניצחנו - וננצח", באתר ynet, 20 באוקטובר 2023
אבודים
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 25 | 25 | 22 בספטמבר 2004 | 25 במאי 2005 |
|  | 2 | 24 | 24 | 21 בספטמבר 2005 | 24 במאי 2006 |
|  | 3 | 23 | 23 | 4 באוקטובר 2006 | 23 במאי 2007 |
|  | 4 | 14 | 14 | 31 בינואר 2008 | 29 במאי 2008 |
|  | 5 | 17 | 17 | 21 בינואר 2009 | 13 במאי 2009 |
|  | 6 | 18 | 18 | 2 בפברואר 2010 | 23 במאי 2010 |
תקציר העלילה > עונה 1

ניצולי התרסקות המטוס של טיסת אושיאניק 815 מסידני שבאוסטרליה ללוס אנג'לס שבארצות הברית מוצאים את עצמם על אי טרופי בלב האוקיינוס השקט. מהר מאוד הם מגלים שקיימות באי סכנות שאיתן עליהם להתמודד, וככל שהעונה מתקדמת נחשפים גורמים מסתוריים נוספים: עשן שחור שמשוטט בג'ונגל, צוהר מעשה ידי אדם שמסרב להיפתח ובני אדם נוספים שחיים באי, בהם "האחרים", קבוצה עוינת שקיומה נרמז.
תקציר העלילה > עונה 2

עונה זו מתחילה בגילוי תוכנו של הצוהר שאותו פתחו הניצולים בסוף העונה הראשונה, ומה שהם מגלים שם ממשיך להעסיק אותם לאורך כל העונה. חשיפת תוכן הצוהר מגלה לנו את "יוזמת דארמה", פרויקט מסתורי שביצעה מחקרים מדעיים על האי שעשוי להיות המפתח להבנת התופעות המסתוריות המתרחשות באי.
בעונה זו מיקוד העלילה משתנה, ופונה לקבוצת ניצולים אחרת מטיסה 815, אלו ששרדו מזנב המטוס, והשתלבותם עם המחנה הראשי. בעונה זו מידע נוסף מתגלה אודות "האחרים".
תקציר העלילה > עונה 3

העונה השלישית חושפת את סיפורם של "האחרים", קבוצת האנשים המסתורית שחיה על האי עוד לפני הניצולים והופיעה פעמים בודדות בשתי העונות הראשונות. העונה עוסקת בהיתקלויות החוזרות ונשנות בין "האחרים" לניצולים, בחזיונות שמנבאים את העתיד הפוקדים אדם בשם דזמונד ובמשולש האהבה של ג'ק, קייט וסויר.
העונה מתמקדת ב"אחרים" ומגלה את סיפורם וסודותיהם, את מאבקם נגד הניצולים ומטרתם האמיתית בו ואת אמונתם במנהיגם המסתורי, שניחן בכוחות שונים ושמו ג'ייקוב. בסיום העונה מתגלה כי האחרים אשר גרים על האי הם אינם "הרעים" אלא "הטובים", ומטרתם היא להגן על האי, אולם הניצולים מבינים זאת רק לאחר שהרגו את מרבית האחרים בקרב הגנת המחנה על ידי ג'ין, סעיד, ברנרד, ג'ולייט, סויר והארלי.
תקציר העלילה > עונה 4

העונה הייתה אמורה לכלול בהתחלה כ-16 פרקים, אך שביתת התסריטאים שהתרחשה בארצות הברית בין החודשים נובמבר 2007 לפברואר 2008, גרמה לקיצוץ מספר הפרקים ל-14.
עלילת העונה ממשיכה את סוף אירועי העונה השלישית כאשר קבוצת אנשים מגלה את מיקומו של האי לאחר שיצרה קשר עם ניצולי טיסת אושיאניק. הניצולים מחכים להצלה הבאה וקרבה, אולם ייתכן שהאינטרסים של אותם אנשים עמם יצרו קשר, שונים מכפי שחשבו.
פורמט הפרק בסדרה משתנה: החל מעונה זו התמקדות הפרק באחת מהדמויות עשויה להתבטא גם בהצצות אל עתידה בפלשפורוורד ולא רק אל עברה בפלשבק, כמו בשלוש העונות הראשונות. חלק מהפרקים מכילים פלשבקים, בעוד חלק מכילים פלשפורוורדים המגלים שחלק מניצולי הטיסה הצליחו לעזוב את האי, בעוד חלק נשארו מאחור. בעונה זו העלילה מתמקדת סביב הקשר בין אנשי האי לאנשי הספינה של וידמור העוגנת מול האי. לבסוף שישיית ניצולים מצליחה לצאת מהאי.
תקציר העלילה > עונה 5

עלילת העונה החמישית מתמקדת בקבוצת האנשים שנשארו על האי ובקבוצת האנשים שיצאו ממנו, כאשר חלק מאלו שנשארו על האי חוזרים בזמן 30 שנה אל שנת 1974 ומצטרפים ליוזמת דארמה.
ששת הניצולים שהצליחו לצאת מהאי, המכונים בתקשורת "שישיית אושיאניק", מנסים לשקם את חייהם ולחזור לשגרה, אולם כל אחד מהם, מסיבותיו שלו, לא מצליח בכך. הם מתאגדים וחוזרים לאי בטיסה, על ידי התרסקות מתוכננת של טיסה 316 של חברת אג'ירה. עם הגיעם לאי מתברר שחלקם חזרו בזמן והגיעו לאי הממוקם כעת בסוף שנות ה-70, וחלקם נשארו בשנת 2007. אלה שהגיעו לשנות ה-70 מצטרפים כמגויסים חדשים ליוזמת דארמה וחוברים אל הניצולים ששהו שם כבר שלוש שנים. לקראת תום העונה מסתבר להם כי ייתכן שיוכלו לשנות את גורלם של כל נוסעי טיסת אושיאניק שמתו או שנשארו בחיים. זאת, אם יוכלו למנוע פיצוץ שגרם לשחרור מטען גדול של אנרגיה אלקטרומגנטית שלאחר 30 שנה תגרום בעקיפין להתרסקות המטוס. לכאורה נראה כי הניסיון הצליח אבל לא יודעים בבירור.
תקציר העלילה > עונה 6

לעונה שני צירי עלילה נפרדים המוצגים במקביל. בראשון, נחשפות הדמויות כאשר הטיסה לא מתרסקת אך עדיין הן מתלכדות סביב הטיסה המקורית. במהלך העונה כל הניצולים נפגשים בדרכים מסוימות ובחלוף הזמן הם נזכרים בעלילותיהם באי.
דזמונד מקבץ את שאר הדמויות וגורם להן לחוות מחדש את חייהן על האי. בסוף העונה מתגלה כי היה מדובר במעין לימבו, שבו כל הדמויות נפגשו לאחר שמתו, כל אחת בזמנה שלה, כדי להמשיך יחד לעולם הבא.
במקביל, עלילת השורדים על האי נגללת אל שיאה. ג'ייקוב בוחר בג'ק להחליפו כדי לשמור על העולם מפני הרוע שמייצגת מפלצת העשן, היא האיש בשחור. ג'ק מביס את האיש בשחור תוך שהוא מקריב את חייו שלו. קייט, סויר וקלייר מצליחים לעזוב את האי עם פרנק, מיילס וריצ'רד. הארלי מתמנה למחליפו של ג'ייקוב ונשאר על האי בעוד שבן מתמנה למחליפו של ריצ'רד בן האלמוות, "סגנו" של הארלי.
המיתולוגיה של אבודים

אבודים, לצד מאפייניה הדרמטיים, כוללת תופעות מסתוריות וחסרות הסבר המשתייכות לתחום המדע הבדיוני והעל-טבעי. יוצרי הסדרה התייחסו לאלמנטים אלה בסדרה כאל המיתולוגיה של הסדרה, והם מהווים מוקד לספקולציות רבות בקרב מעריצי הסדרה.
האלמנטים המיתולוגיים הנפוצים ביותר בסדרה כוללים, בין היתר: "מפלצת עשן" מסתורית אשר נוהגת לשוטט ברחבי האי; קבוצת אנשים נוספת החיה באי עוד לפני ניצולי הטיסה המכונה "האחרים"; ארגון מדעי בשם "דארמה" אשר הקים תחנות מחקר תת-קרקעיות על האי; החלמה בלתי מוסברת של אנשים על האי מבעיות רפואיות חסרות מרפא כגון שיתוק, סרטן ועקרות; רצף מסתורי של מספרים אשר מופיע בדרכים שונות לאורך הסדרה; וקשרים בין-אישיים או סנכרון בחייהם של הניצולים שהתקיימו בין הניצולים מבלי שהרגישו עוד בעברם מלפני ההתרסקות.
המיתולוגיה של אבודים והעלילה המורכבת של הסדרה הן בסיס המשיכה הגדול לתופעת ההערצה שלה. המסתורין הביא לאורך השנים להעלאת תאוריות וספקולציות רבות על ידי מעריצי הסדרה. הוקמו אתרי מעריצים ופורומים רבים שמטרתם לסקור ולדון בסדרה ולבחון לעומק את המוצג בה לפרטי פרטים, על מנת לפענח את האלמנטים המסתוריים הבלתי פתורים שעלו בעלילת הסדרה. התאוריות הנפוצות התמקדו בעיקר בטבעו של האי, במקור של "מפלצת העשן" ושל "האחרים", במשמעות המספרים, ובסיבות להתרסקות ולהישרדות של הנוסעים על האי. חלק מהתאוריות הנפוצות ביותר בקרב צופי הסדרה נידונו ונפסלו על הסף לאורך שנות שידור הסדרה על ידי יוצרי הסדרה עצמם. אף על פי כן, היוצרים ציינו מספר פעמים כי ישנם אנשים שמאוד קרובים לפתרון, ופשוט חסר להם מידע על מנת להשלים אותה.[דרוש מקור]
אחת התאוריות המפורסמות בתחילת הסדרה הייתה שניצולי טיסת אושיאניק 815 למעשה נהרגו בהתרסקות והאי משמש "תחנת מעבר" לעולם הבא (כור המצרף). תאוריה זו נדחתה במפורש על ידי ג'יי ג'יי אברהמס[דרוש מקור] והופרכה בהמשך הסדרה. דיימון לינדלוף דחה את הספקולציות כי חלליות או חייזרים משפיעים על ההתרחשויות על האי, וכן דחה את התאוריה שלפיה כל מה שמתרחש בסדרה הוא למעשה מציאות מדומה בתוך ראשו של אחד הניצולים. תאוריה זו גם קיבלה התייחסות שלמה באחד מן הפרקים של הסדרה. קרלטון קיוז דחה את התאוריה שלפיה האי הוא למעשה תוכנית מציאות שהניצולים משתתפים בה ללא ידיעתם, ולינדלוף דחה פעמים רבות את התאוריה כי "מפלצת העשן" היא למעשה ענן ננורובוטים.
יוזמת דארמה

יוזמת דארמה: מחלקת ההיוריסטיקה ומחקר על יישומים של החומר (The Dharma Initiative: Department of Heuristics and Research on Material Applications), הייתה פרויקט מחקר בדיוני בסדרה. היוזמה הופיעה לראשונה בפרק השלישי של העונה השנייה, "התמצאות" (Orientation), דרך סרטון התמצאות בתחנת הברבור. ד"ר פייר צ'אנג (פרנסואה צ'או), מסביר כי הפרויקט החל בשנת 1970. היוזמה הקימה תחנות שונות ברחבי האי למטרות שונות, כגון תחנה רפואית, תחנה בוטנית ומחקר מסע בזמן.
בן ליינוס מגיע לאי כילד לאחר שלאביו הוצעה עבודה במסגרת היוזמה. גם שארלוט גדלה בין אנשי יוזמת דארמה ולא ידוע מתי הגיעה לאי.
לאחר שהם נעים בזמן, סויר, ג'ולייט, מיילס, דניאל וג'ין מגיעים אל האי בשנת 1974 ומצטרפים ליוזמת דארמה. לאחר שלוש שנים, בשנת 1977, מצטרפים גם קייט, ג'ק והארלי ליוזמה.
הפקה > פיתוח הסדרה

הסדרה פותחה באופן בלעדי על ידי רשת ABC לאחר שבינואר 2004 לויד בראון, מנהל אולפן לשעבר, סיפר על רעיון העלילה לג'יי ג'יי אברהמס (יוצר הסדרה). העלילה שהעלה בראון מספרת על מטוס שמתרסק על אי מרוחק. אברהמס קיבל בחיוב את רעיונו של בראון, אך בעיה אחת עמדה בפניהם, מאחר שכל הסדרות לעונת הסתיו של ABC כבר היו בשלבי הפקה.
למרות הלחץ הגדול מבחינת לוח הזמנים, השניים התחילו בפיתוח הסדרה, דבר שהיה לא פחות קשה מבחינת בניית הדמויות ומבחינת הפקת הפיילוט. את פיתוח הדמויות עשה אברהמס בעזרתו של דיימון לינדלוף. הפקת פרק הפיילוט הייתה היקרה בהיסטוריה ועלתה כ-11 מיליון דולר (ממוצע העלות של הפקת פרק פיילוט באורך של מעל לשעה בסדרה בארצות הברית הוא כ-4 מיליון דולר). יותר ממיליון דולר הושקעו ברכישה, בחיתוך ובשילוח חתיכות מטוס הנוסעים לוקהיד L-1011 להוואי.
ב-2004, לאחר שנים של קשיים ב-ABC, הצליחה אבודים לצד הסדרות "עקרות בית נואשות" ו"האנטומיה של גריי" להפוך את ABC שוב לאחת הרשתות המצליחות בארצות הברית. הפקת הסדרה הכריזה כי היא לא תעביר את מקום הצילומים בעונה השנייה. חברות ההפקות Bad Robot Productions ו-Grass Skirt Productions הפיקו במשותף את הסדרה.
הפקה > מבנה הפרק

לכל פרק בסדרה יש תבנית קבועה לפיה הוא מתרחש. אורכו הממוצע של הפרק נע בין 40 ל-45 דקות.
כל פרק מתחיל בפתיחה קרה - התחלת התרחשות הסדרה עוד לפני הצגת פתיח כלשהו או הצגת השחקנים המשתתפים. הפתיחה הקרה יכולה להימשך בין דקה ל-10 דקות. לאחר מכן, מופיע הפתיח של הסדרה שנמשך לא יותר מכמה שניות. במהלך הפתיח מופיע שם הסדרה (LOST) בלבן על רקע שחור ובהטייה הצידה, קטן ולא בפוקוס. בהדרגה הטקסט מתחדד ומתקרב ל"מצלמה" עד ש"גולש החוצה" מהמסך, על רקע מוזיקה צורמת.
לאורך הפרק מתוארת התקדמות העלילה וההתרחשויות על האי עליו התרסקו הניצולים בזמן הווה, כשבכל פרק משולבות קפיצות לעבר (פלשבקים) או לעתיד (פלשפורוורד) של אחת הדמויות הראשיות. על ידי חיבור כל הקפיצות המקוטעות בפרק מתקבל סיפור שמתרחש בזמן אחר, מחוץ לאי, ומתקשר לפעולותיה ותחושותיה של הדמות בהווה, על האי. קפיצות לעתיד הופיעו לראשונה בפרק האחרון של העונה השלישית.
דרך הקפיצות הסדרה פורצת את תבנית הסיפור השגרתי על האי ומתארת סיפורי משנה תוך שימוש ברקעים אחרים, כדוגמת בית משוגעים או סחר הסמים באפריקה.
פרק יכול להסתיים בצורה מותחת עם אלמנט מפתיע או קליף האנגר ואז, העלילה תיקטע בדרמטיות ידי הופעת הטקסט "LOST" בלבן על גבי שחור וקול של "בום" חזק ומבהיל ברקע. האפשרות השנייה לסוף פרק היא סיום רגוע וסגור אשר בו יופיע אותו הטקסט בצורה עדינה יותר.
הפקה > אתרי צילום

כמעט כל הסצנות של הסדרה צולמו בהוואי באי אואהו. כמו כן, לאורך הסדרה צולמו אזורים עירוניים שונים בהונולולו אשר ייצגו מיקומים שונים ברחבי העולם, כגון קליפורניה, ניו יורק, איווה, מיאמי, קוריאה הדרומית, עיראק, ניגריה, אנגליה, פריז, תאילנד, ברלין ואוסטרליה. למשל, סצנות אשר התרחשו בנמל התעופה של סידני צולמו למעשה במרכז הכנסים של הוואי בהונולולו. כמו כן, בונקר ממלחמת העולם השנייה, שימש כאתר צילומים עבור מתקן צבאי של המשמר הרפובליקני העיראקי. סצנות אשר התרחשו במהלך החורף במוסקבה צולמו במוזיאון ברניס בישוף בהונולולו. חלק מהסצנות בפרק הסיום של העונה השלישית צולמו בלוס אנג'לס. שתי סצנות בעונה הרביעית צולמו בלונדון, משום שאלן דייל אשר מגלם את צ'ארלס וידמור שיחק באותה העת במחזמר "ספאמלוט" ובשל כך לא היה מסוגל לנסוע להוואי.
הפקה > ליהוק

דמותו המקורית של ג'ק, הייתה אמורה במקור למות כבר בפרק הפיילוט, והיוצרים קיוו שמייקל קיטון יהיה זה שישחק אותה. למרות זאת, התעקשו המנהלים של ABC להשאיר את ג'ק בחיים. לפני שהוחלט להשאיר את ג'ק בחיים, הייתה אמורה קייט לקחת את תפקידו בתור מנהיגת הניצולים. בתחילה, הייתה דמותה של קייט אמורה להיות אישה מבוגרת יותר בדומה לדמות של ניצולה משנית יותר בסדרה בשם רוז.
דומיניק מונאהן נבחן בתחילה לגלם את דמותו של סויר, שבאותו הזמן היה אמור להיות נוכל בדמות איש עסקים עירוני. היוצרים אהבו את הופעתו של מונאהן ושינו את דמותו של צ'ארלי (שהיה אמור להיות כוכב רוק מזדקן) על מנת שתתאים לו. גם חורחה גרסיה נבחן עבור תפקידו של סויר והדמות של הארלי נכתבה בשבילו.
כאשר ג'וש הולווי נבחן לגלם את סויר, היוצרים אהבו את הקיצוניות שהוא הביא לתוך הדמות (באודישן, הוא בעט בכיסא כאשר שכח את השורות) והמבטא הדרומי שלו ושינו את דמותו של סויר בהתאם.
יונג'ין קים נבחנה בתחילה לתפקיד של קייט והיוצרים כתבו עבורה את דמותה של סאן. עם דמותה של סאן, נכתבה גם דמותו של בעלה ג'ין המגולם על ידי דניאל דיי קים. דמותו של סעיד המגולם על ידי נאבין אנדרוס לא הופיעה בתסריט המקורי. דמויותיהם של ג'ון לוק ומייקל נכתבו מראש עבור השחקנים שמגלמים אותם.
בעונה השנייה, מייקל אמרסון המשחק את דמותו של בן ("הנרי גייל"), חתם על חוזה עבור הופעה בשלושה פרקים. בעקבות התלהבות מהמשחק שלו, החוזה הוארך לשמונה פרקים ובסופו של דבר לתפקיד ראשי.
הפקה > פסקול

מוזיקת הליווי המקורית של הסדרה בוצעה על ידי התזמורת "Hollywood Studio Symphony" והולחנה על ידי מייקל ג'אקינו. ב-21 במרץ 2006 חברת התקליטים Varèse Sarabande הוציאה לשווקים תקליטור עם הפסקול המקורי של העונה הראשונה של הסדרה. תקליטור הפסקול כלל גרסאות באורך מלא של מנגינות נבחרות מתוך העונה הראשונה ונעימת הפתיחה, אשר הולחנה על ידי יוצר הסדרה ג'יי ג'יי אברהמס. Varèse Sarabande הוציאה לשווקים תקליטור עם הפסקול של העונה השנייה של הסדרה ב-3 באוקטובר 2006. תקליטור הפסקול של העונה השלישית של הסדרה יצא לשווקים ב-6 במאי 2008. תקליטור הפסקול של העונה הרביעית של הסדרה יצא לשווקים ב-11 במאי 2009.
הפקה > מהדורות ה-DVD

לאורך שנות הסדרה החל מ-2005, הוציאה חברת ההפצה Buena Vista Home Entertainment לשווקים מדי שנה את עונות הסדרה השונות במהדורות DVD. מארזי ה-DVD של עונות הסדרה כוללים את כל הפרקים שיצאו בכל עונה וגם תוספות מיוחדות ושונות.
מהדורות ה-DVD של עונות הסדרה יצאו לשווקים לפי הסדר הבא:
| שם הכותר הרשמי | שם הכותר הרשמי | שם הכותר הרשמי | פרקים | תאריכי יציאה לשווקים |
| --- | --- | --- | --- | --- |
|  | אבודים: העונה הראשונה המלאה | Lost: The Complete First Season | 24 | 6 בספטמבר 2005 |
|  | אבודים: העונה השנייה המלאה | Lost: The Complete Second Season | 23 | 5 בספטמבר 2006 |
|  | אבודים: העונה השלישית המלאה | Lost: The Complete Third Season | 23 | 11 בדצמבר 2007 |
|  | אבודים: העונה הרביעית המלאה | Lost: The Complete Fourth Season | 14 | 9 בדצמבר 2008 |
|  | אבודים: העונה החמישית המלאה | Lost: The Complete Fifth Season | 17 | 8 בדצמבר 2009 |
|  | אבודים: העונה השישית והאחרונה המלאה | Lost: The Complete Sixth and Final Season | 18 | 24 באוגוסט 2010 |
השפעה תרבותית והכרה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
השפעה תרבותית והכרה > רייטינג

המדרוג של עונות הסדרה בארצות הברית:
| עונה | עונה | עונת שידור מקורית בארצות הברית | פרק הבכורה> תאריך | פרק הבכורה> צופים במיליונים | פרק הסיום> תאריך | פרק הסיום> צופים במיליונים | כלל הסדרה> דירוג כללי | כלל הסדרה> צופים במיליונים |
| --- | --- | --- | --- | --- | --- | --- | --- | --- |
|  | 1 | 2004–2005 | 22 בספטמבר 2004 | 18.65 | 25 במאי 2005 | 20.71 | #15 | 15.69 |
|  | 2 | 2005–2006 | 21 בספטמבר 2005 | 23.47 | 24 במאי 2006 | 17.84 | #15 | 15.50 |
|  | 3 | 2006–2007 | 4 באוקטובר 2006 | 18.82 | 23 במאי 2007 | 13.86 | #10 | 15.05 |
|  | 4 | 2007–2008 | 31 בינואר 2008 | 16.07 | 29 במאי 2008 | 12.20 | #17 | 13.40 |
|  | 5 | 2008–2009 | 21 בינואר 2009 | 11.66 | 13 במאי 2009 | 9.43 | #28 | 11.05 |
|  | 6 | 2009–2010 | 2 בפברואר 2010 | 12.09 | 23 במאי 2010 | 13.57 | #31 | 10.08 |
השפעה תרבותית והכרה > פרסים ומועמדויות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בעקבות ההצלחה הרבה לה זכתה העונה הראשונה של הסדרה, ג'יי ג'יי אברהמס זכה בפרס אמי על עבודתו כבמאי פרק הפיילוט של הסדרה. טרי אוקווין ונאבין אנדרוס היו מועמדים לאמי בקטגוריית שחקני המשנה הטובים ביותר בסדרת דרמה. הסדרה הייתה מועמדת שלוש פעמים לפרס גלובוס הזהב בקטגוריית סדרת הדרמה הטלוויזיונית הטובה (2005 - 2007), וזכתה בפרס בשנת 2006. בשנת 2005, מת'יו פוקס ונאבין אנדרוס היו מועמדים לפרסי גלובוס הזהב בקטגוריית השחקן הראשי הטוב ביותר בסדרת דרמה ושחקן המשנה הטוב ביותר בסדרה דרמה (בהתאמה). בשנת 2007, אוונג'לינה לילי הייתה מועמדת לזכייה בפרס השחקנית הטובה ביותר בסדרת דרמה טלוויזיונית בפרסי גלובוס הזהב.
השפעה תרבותית והכרה > ביקורת

בפרק זה אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים.
אף שאין מחלוקת כי תופעת המיתולוגיה של הסדרה היא אחד הגורמים הגדולים למשיכה אליה ולהצלחתה, היא גם גרפה לא מעט ביקורת שלילית.
צופים רבים החלו להרגיש בתסכול, כי עם הזמן הסדרה לא מספקת את התשובות לשאלות שהיא מציגה ובמקום זאת, רק מערימה עוד שאלות. רבים הרגישו כי היוצרים לא מסוגלים לספק את כל הפתרונות לכל השאלות שהוצגו בה עד היום. חלקם גם טענו כי היוצרים עצמם, כותבים דברים להם בעצמם אין תשובות ומטרתם היא רק להשאיר את המתח והמשיכה לסדרה. עם זאת, היוצרים טענו מנגד מספר רב של פעמים, כי לכל הבעיות יש תשובות והכול נכתב ונעשה במחשבה תחילה. בעונה השלישית סיפרו העורכים שפעם אחת מישהו מהם אמר "בואו נשים על האי דוב קוטב ואז נראה מה הוא עושה".